stanford-oval/wikipedia huggingface dataset:
Lazar Carević

Lazar Carević (s. 16. maaliskuuta 1999 Cetinje, Jugoslavia) on montenegrolainen jalkapalloilija, pelipaikaltaan maalivahti. Hän on pituudeltaan 195-senttimetrinen. Hän aloitti liigauransa huhtikuussa 2015 kotimaassaan OFK Grbaljin joukkueessa ja pelasi kausina 2017–2022 Espanjassa FC Barcelonan nuoriso- ja reservijoukkueessa. Hän oli Barcelonan edustusjoukkueen mukana muutamissa liigaotteluissa kaudella 2021–2022 mutta ei päässyt pelaamaan. Hän siirtyi heinäkuussa 2022 Serbian Superliigassa pelaavaan FK Vojvodinaan.
Carević pelasi useissa Montenegron nuorisomaajoukkueissa. Hän pelasi Montenegron A-maajoukkueessa ensimmäisen ja toistaiseksi ainoan kerran maaliskuussa 2022 ystävyysottelussa Armeniaa vastaan; hän tuli tuon ottelun tauolla vaihdosta kentälle.
Lars Ljungberg

Lars Theodor Ljungberg (2. syyskuuta 1902 Tammisaari – 1. marraskuuta 1987) oli suomalainen yritysjohtaja, joka sai kauppaneuvoksen arvonimen.
Ljungbergin vanhemmat olivat kruununvouti Theodor Leonard Ljungberg ja Signhild Bertha Gunilla Roos ja puoliso vuodesta 1927 Birgit Fredrika Östman. Ljungberg kävi Tammisaaressa kahdeksan luokkaa yhteiskoulua ja suoritti ilmavoimien tähystäjätutkinnon 1927 ja kansainvälisen ohjaajatutkinnon 1928. Hän oli Oy Auto-Bil Ab:n autonmyyjä Helsingissä 1927–1928 ja Volvon omistaman suomalaisen Oy Volvo - Auto Ab:n toimitusjohtaja 1928–1967, samoin kuin yhtiön johtokunnan jäsen. Ljungberg oli myös maanviljelijä Tenholassa ja hänellä oli useita luottamustehtäviä. Sotilasarvoltaan hän oli reservin luutnantti (1941). Ljungberg sai kauppaneuvoksen arvonimen 1958.
La vacanza

| La vacanza |
| --- | --- |

Ohjaaja:  Tinto Brass
Käsikirjoittaja:  Tinto Brass Roberto Lerici Vincenzo M. Siniscalchi
Tuottaja:  Tinto Brass Franco Nero
Säveltäjä:  Fiorenzo Carpi
Kuvaaja:  Silvano Ippoliti
Leikkaaja:  Tinto Brass
Pääosat:  Vanessa Redgrave Franco Nero
Valmistustiedot
Valmistusmaa:  Italia
Tuotantoyhtiö:  Lion International Film Ministero del Turismo e dello Spettacolo
Ensi-ilta:   4. syyskuuta 1971 Venetsian elokuvajuhlat
Kesto:  101 minuuttia
Alkuperäiskieli:  italia
Aiheesta muualla
IMDb 
AllMovie
Infobox OKNimi-testi OK: 
La vacanza (engl. Vacation) on vuonna 1971 ensi-iltansa saanut Tinto Brassin ohjaama italialainen draamaelokuva, jonka pääosissa ovat Vanessa Redgrave ja Franco Nero. La vacanza kertoo naisesta (Redgrave), joka pääsee psykiatrisesta sairaalasta kokeilemaan, että pystyykö hän elämään normaalisti.
Ohjaaja Brass oli laatinut elokuvan käsikirjoituksen Roberto Lericin ja Vincenzo M. Siniscalchin kanssa. Hän myös tuotti elokuvan toisen pääosanesittäjän, Neron, kanssa. Vuotta aiemmin Brass, Nero ja Redgrave olivat tehneet yhteistyötä elokuvassa Dropout – hylätyt (1970). La vacanza sai ensi-iltansa Venetsian elokuvajuhlilla 4. syyskuuta 1971. Elokuvajuhlilla elokuva voitti Pasinetti-palkinnon, parhaan italialaiselokuvan, palkinnon. La vacanzan maanlaajuisen teatterilevityksen ensi-ilta Italiassa oli 5. huhtikuuta 1972.
Näyttelijät

| 0 | 1 | 2 |
| --- | --- | --- |
|  Vanessa Redgrave  | … |  Immacolata Meneghelli   |
|  Franco Nero  | … |  Osiride   |
|  Leopoldo Trieste  | … |  tuomari   |
|  Corin Redgrave  | … |  Gigi   |
|  Countessa Veronica  | … |  Iside   |
|  Germana Monteverdi Mercedes  | … |  kreivitär   |
|  Margarita Lozano  | … |  Ra   |
|  Fany Sakantany  | … |  Alpi   |
|  Osiride Pevarello  | … |  Olindo   |
Aiheesta muualla

La vacanza Internet Movie Databasessa (englanniksi)
La vacanza AllMoviessa. (englanniksi)
La vacanza TCM Movie Databasessa (englanniksi)
Landry Allbright

Landry Alexandra Allbright (s. 1. elokuuta 1989) on yhdysvaltalainen näyttelijä. Hänellä oli varhainen menestysrooli elokuvassa Con Air – lento vapauteen (1997), ja hän on sittemmin esiintynyt muun muassa vuonna 2000 aloitetussa televisiosarjassa Veljemme on nero. Hän on kotoisin Kaliforniasta.
Aiheesta muualla

Landry Allbright Internet Movie Databasessa. (englanniksi)
Jari Koivisto & Kasmir

Kasmir keikkajuliste vuodelta 1992 (kokoonpano II)
Jari Koivisto & Kasmir on suomalainen tanssiorkesteri. Yhtye perustettiin syksyllä 1990 ja vuonna 1991 se voitti SMORK-orkesterikilpailun. Kasmir esiintyi tanssipaikoilla 1990-luvulta alkaen vuoteen 2003 asti. Jari Koivisto toimi pitkään myös Laivaston Soittokunnan muusikkona ja solistina.
Historia

Jari Koivisto & Kasmirin ensimmäinen esiintyminen oli 22. syyskuuta 1990 Lohjan Tanhuhovissa. Seuraavana vuonna orkesteri voitti Tanssiorkestereiden Suomenmestaruus -kilpailun SMORK:in vuonna 1991. Toiseksi sijoittui Kai Lääti ja Tornados -orkesteri Miehikkälästä ja kolmanneksi Sylvia-orkesteri Suonenjoelta.  Voittajat palkittiin seuraavasti: 1. 20.000 mk, 2. 10.000 mk ja 3. 5.000 mk. Lisäksi Muusikkojen liitto myönsi ensimmäistä kertaa 5.000 Mk Meininki-palkinnon, jonka Juha Söder luovutti Kasmir-orkesterille.[lähde? ]
MTV3 televisioi kisat ja esitti ne viidessä osassa kuukauden aikana. Yleisradio lähetti kisat suorana sekä myöhemmin uusinnat sekä haastattelu- ja keskusteluohjelmat kisoista. Kilpailun tuomariston puheenjohtajana toimi Ilpo Hakasalo ja tuomariston jäseninä Veijo Miettinen Yleisradiosta, Jan Söder Muusikkojen liitosta, Matti Lampi Huvijärjestäjien liitosta, muusikko Pekka Helin sekä finaalissa lisäksi muusikko, säveltäjä Heikki Annala. Myös paikallisradiot, kaapelitelevisiot, muun muassa Radio Länsituuli, Huittisten kaapeli TV ja Auran Aallot lähettivät vuonna 1991 kanavillaan esiintymisiä myös livenä. Jari Koivisto oli Seinäjoen tangomarkkinoilla laulukilpailun semifinaalissa 1991 ja finaalissa 1992. Jukka Ruusumaa voitti Ykköstähti laulukilpailun 1994 ja siirtyi soolouralle. Matti Aaltonen oli Seniorilaulaja-kisan finaalissa 2018.[lähde? ]
Kasmir esiintyi myös lomapaikoissa. A-lehtien kiertueilla esiintymispaikkoja olivat muun muassa Agadir 04/1993, Sahara 04/1993, Bangkok useasti vv. 1996-2003, Puerto de la Cruz 03/2002, Rhodos useasti vv. 1994-2003, Pattaya 12/1996, Hua Hin 03/1999, Koh Samet 12/2002, Rayong 12/2002.
Kasmir säesti Jari Koiviston lisäksi eri artisteja, kuten Danny, Rainer Friman, Reijo Kallio, Matti ja Teppo, Eija Kourimo, Fredi, Kai Hyttinen, Hannu Lehtonen, Tiina Räsänen, Erkki Friman, Oiva Kaltiokumpu, Jukka Kuoppamäki, Erkki Junkkarinen ja Reijo Taipale. Vuonna 1992 Kasmir toimi Vexi Salmi 50v-konsertin säestävänä orkesterina Ylläksellä.
Kokoonpanot

Kokoonpano I 09/1990-08/1992
Jari Koivisto, laulu, koskettimet ja saksofonit – Matti Aaltonen, rummut ja taustalaulu – Mikko Aaltonen, bassokitara ja taustalaulu – Jukka Ruusumaa, koskettimet ja laulu – Jukka Koski, hanuri, koskettimet
Kokoonpano II 08/1992-04/1994
Jari Koivisto, laulu ja saksofonit – Matti Aaltonen, rummut ja taustalaulu – Mikko Aaltonen, bassokitara ja taustalaulu – Jukka Ruusumaa, koskettimet ja laulu – Pasi Heinonen, hanuri, koskettimet ja taustalaulu
Kokoonpano III 04/1994-01/1995
Jari Koivisto, laulu ja saksofonit – Matti Aaltonen, rummut ja taustalaulu – Mikko Aaltonen, bassokitara ja taustalaulu – Matti Mako, koskettimet ja trumpetti – Pasi Heinonen, hanuri, koskettimet ja laulu
Kokoonpano IV 01/1995-11/1997
Jari Koivisto, laulu, koskettimet ja saksofonit – Matti Aaltonen, rummut ja taustalaulu – Mikko Aaltonen, bassokitara ja taustalaulu – Pasi Heinonen, hanuri, koskettimet ja laulu.
Tallenteita

Länsituuli (säv. Mikko Aaltonen, san. Keijo Laitinen)
Tyhjää elämää (säv. ja san. Jukka Koivisto)
Länsituuli laulaa (säv. Mikko Aaltonen, san. Juhani Kolomainen)
Huittisten kaapeli-TV:n VHS-video
Aiheesta muualla

Jari Koiviston levytyksiä Kansalliskirjastossa
Kasmir keikkajuliste vuodelta 1990 (kokoonpano I)
Iso Herrailanjärvi

| Iso Herrailanjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°25′19″N, 24°20′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  Myllyoja Pälkäneveteen 
Järvinumero:  35.714.1.010
Mittaustietoja
Pinnankorkeus:  97,9 m  
Rantaviiva:  0,878 km  
Pinta-ala:  2,757 ha  
Saaria:  ei saaria 
 fiIso Herrailanjärvi 
Iso Herrailanjärvi  on Pirkanmaalla Pälkäneellä Pohjalahden kylän itäpuolella sijaitseva järvi.
Maantietoa

Järven pinta-ala on 2,8 hehtaaria ja se on 350 metriä pitkä ja 100 metriä leveä. Se on toinen Herrailanjärvistä, jonka rannoilla on ollut viljelevää asutusta. Järvellä ei ole kartan mukaan saaria ja sen rannassa mäellä sijaitsee yksi vapaa-ajan asunto. Sen rantaviivan pituus on 900 metriä ja sen rannat ovat metsämaata. Lounais- ja länsipuolella on peltoja ja maatila, jonka kautta kulkee Tursolaan johtava maantie.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Pälkäneveden alueeseen (35.714) se kuuluu. Järven vedenpinnan korkeus on 97,9 metriä mpy. Siihen laskee kolme ojaa. Luoteesta tulee Leppäoja, joka on Innasjärven laskuoja ja pohjoisesta laskee Pienen Herrailanjärven laskuoja. Se saa vettä myös Sulkajärvestä ja Mutajärvestä. Järven laskuoja Myllyoja laskee Pälkäneveden Tyrynselkään. Myllyojalla on pudotusta 13,7 metriä.
Historiaa

Vuoden 1855−1856 Kalmbergin kartastossa järvien nimet mainitaan muodossa ”Herransilda lammet”, mikä viittaisi maantiesiltaan. Seudun nykyiset pellot olivat tuolloin niittymaita. Vuoden 1957 peruskartassa myös järven koillispuolella oli peltomaata
La sonnambula (vuoden 1992 levytys)

| La sonnambula  |
| --- | --- | --- |

Kuvitusta wieniläisestä tuotannosta
Livealbumin tiedot
 Äänitetty : 14. marraskuuta 1992
 Julkaistu: 1997
 Kesto: 02.15.00
 Levymerkki: Naxos
muut julkaisut
|   | La sonnambula  |   |
Vincenzo Bellinin oopperan Unissakävelijän esitys 14. marraskuuta 1992 Amsterdamin Concertgebouw'ssa nauhoitettiin ja julkaistiin Naxoksen Opera Classics -sarjassa vuonna 1997. Levytystä on kiitelty erittäin korkeatasoiseksi, vaikka se on hintaluokaltaan puolet täysihintaisesta.
Rooleissa

Amina – Luba Orgonášová, sopraano
Elvino – Raúl Giménez, tenori
Lisa – Dilbèr, sopraano
Kreivi Rodolfo – Francesco Ellero d'Artegna, basso
Teresa – Alexandra Papadjiakou, mezzosopraano
Alessio – Nanco de Vries, basso
Notaari – Ioan Micu, tenori
Orkesteri

Alberto Zedda, kapellimestari
Hollannin radion kamariorkesteri
Hollannin radion kuoro, johtajanaan Semyon Rozin
Lahden Seudun Sanomat

| Lahden Seudun Sanomat |
| --- | --- |
Lehtityyppi:  sanomalehti
Julkaisija:  Green Moon Oy
ISSN:  ISSN 1459-9716
Levikki:  35 000 kpl (ilmaisjakelu)
Päätoimittaja:  Kari Mustonen
Kotikunta:  Hollola
Kotimaa:  Suomi
Sivukoko:  tabloid
Ilmestymistiheys:  1/viikko
Lahden Seudun Sanomat eli entiseltä nimeltään Hollolan Seutu oli[lähde? ] lakanneen Green Moon Oy:n kustantama 35 000 kappaleen painoksena maanantaisin ilmestyvä (viikonloppuna jaettava) ilmaisjakelulehti.
Lokakuussa 2009 lehti muutti nimekseen Lahden Seudun Sanomat. Lehden nimen muutos johtui siitä, että lehden jakelu kasvoi voimakkaasti Lahden kaupungin alueella. Lehden toimitusjohtaja oli Henry Urbanowicz. 15. maaliskuuta 2007 päätoimittajaksi nimitettiin Kari Mustonen. Hän siirtyi Hollolan Seutuun Esan Paikallislehdet Oy:n omistamasta Hollolan Sanomista.
Jakelualueena oli Hollolan kaikki taloudet, Hämeenkosken ja Kärkölän taajamat sekä Länsi-Lahden kaupunginosat Rautakankare, Jalkaranta, Metsäkangas, Keskussairaalan alue, Pirttiharju ja Riihelä.
Lehden uusinta numeroa oli mahdollista lukea netissä näköispainoksena.
Aiheesta muualla

Ina Ruokolainen: Konsernit Lahden ilmaismarkkinoilla, Journalisti (Archive.org)
Landsat

Landsat on yhdysvaltalainen sarja kaukokartoitussatelliitteja, jotka ovat kuvanneet Maan pintaa vuodesta 1972.
Landsat oli ensimmäinen ei-sotilaallinen kaukokartoitussatelliitti. Sen toteutuksen on suunnittellut ja rahoittanut NASA. Satelliitteja operoi ja sen dataa hyödyntää US Geological Survey.
Vuonna 2007 taivaalla oli kaksi Landsatia: Landsat 7, joka on noin kahdeksan vuotta vanha, ja Landsat 5, jonka ikä on 25 vuotta. Uusin Landsat-satelliitti, LDCM (Landsat Data Continuity Mission), laukaistiin kiertoradalle helmikuussa 2013. Sadan päivän testivaiheen jälkeen satelliitti nimetään uudelleen Landsat 8:ksi.
Landsat-satelliittien datan käyttö on hyvin yleistä myös Euroopassa, koska kuva-aineisto on ilmaista.
Landsat-1,2,3
Landsat-3
Landsat-4,5
Landsat-6,7
Aiheesta muualla

Wikimedia Commonsissa on kuvia tai muita tiedostoja aiheesta .
Landsatin NASAn kotisivu
Landsat.org:n kotisivu (Arkistoitu – Internet Archive)
(Vapaita) Landsat-kuvia: GLOVIS ja Global Land Cover Facility (Arkistoitu – Internet Archive)
Atlogis Maps (Arkistoitu – Internet Archive) ja Atlogis Meta-Maps: Online-Viewer for Landsat 5 and Landsat 7 Natural Color Mosaic from Atlogis. Meta-Maps includes Google, MSN and Yahoo Maps.
Landsat-kuvia n. vuosilta 1975, 1990 ja 2000 visualisoitu Google Earthissa (Google Earth oltava asennettuna)
Lars Løkken Østli

| Lars Løkken Østli |
| --- | --- |

Henkilötiedot
Syntynyt: 21. marraskuuta 1986 (ikä 37) Hamar, Norja
Kansalaisuus:   Norja
Jääkiekkoilija
Pelipaikka:  puolustaja
Maila:  oikea
Pituus:  181 cm
Paino:  82 kg
Seura
Seura:  Storhamar IL
Sarja:  GET-ligaen
Pelinumero:  37
Pelaajaura
Pääsarjaura:  2003–
Aik. seurat:  Luleå IF (Elitserien)
Lars Løkken Østli (s. 21. marraskuuta 1986 Hamar, Norja) on norjalainen jääkiekkoilija, joka edusti kaudella 2010–2011 Ruotsin Elitserienissä pelaavaa Luleåta.
Käärme (täsmennyssivu)

Käärme voi tarkoittaa ainakin seuraavia asioita:
käärmeet, matelijoiden alalahko
Käärme (tähdistö), tähdistö
Käärme (kiinalainen horoskooppi), kiinalainen horoskooppimerkki
Käärme, Dannyn albumi
kristinuskon syntiinlankeemuksessa esiintyvä hahmo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Käärme”, voi hakea sivunnimihaulla, laajalla sivunnimihaulla tai tekstihaulla.
Kuznetsov NK-8

| Kuznetsov NK-8 |
| --- | --- |
 Tu-154 -koneissa käytetty NK-8-2U.
Valmistustiedot
Valmistaja:  Kuznetsov
Käyttötiedot
Käyttökohteet:   Iljušin Il-62  Tupolev Tu-154 
Tekniset tiedot
Tyyppi:  suihkumoottori
Kuznetsov NK-8 on neuvostoliittolaisen Kuznetsovin valmistama matalan ohivirtaussuhteen suihkumoottori. Sen eri versioiden työntövoima vaihtelee välillä 90–100 kN. Sitä käytettiin Iljušin Il-62- sekä Tupolev Tu-154A ja Tu-154B -koneiden voimanlähteenä. Ensimmäisen version kehitystyö alkoi maaliskuussa 1961.
Tekniset tiedot (NK-8-4)

Lähde:
Tyyppi: kaksiakselinen puhallinturbiini
Pituus: 5,105 m
Ulkohalkaisija: 1,443 m
Ilmanoton sisähalkaisija: 1,442 m
Kuivapaino: 2 100 kg
Ahdin: kaksivaiheinen puhallin, kaksivaiheinen matalapaineahdin, kuusivaiheinen korkeapaineahdin
Turbiini: yksivaiheinen korkeapaineturbiini, kaksivaiheinen matalapaineturbiini
Työntövoima: 103,0 kN
Puhaltimen painesuhde: 2,15:1
Kokonaispainesuhde: 23,2:1
Ohivirtaussuhde: 1,02:1
Ilman virtaus: 221,8 kg/s
Polttoaineen kulutus: 16,7 mg/Ns
Turbiinin sisälämpötila: 870° C
Suorituskykyarvot ilmoitettu merenpinnan tasolla.
Kuparikettu

| Kuparikettu> Henkilötiedot |
| --- | --- |
Syntynyt: 1991
Kansalaisuus:  suomalainen
Ammatti:  henkinen ohjaaja
Kirjailija
Esikoisteos:  Noitakirja (2021, Heikki Sauren kanssa) Nykynoidan käsikirja (2023)
Aiheesta muualla
kuparikettu.fi
Löydä lisää kirjailijoitaKirjallisuuden teemasivulta
Kuparikettu (s. 1991on suomalainen sosiaalisen median vaikuttaja, nykyaikainen noita ja meedio. Kupariketun sosiaalisen median kanavilla on kymmeniä tuhansia vakituisia seuraajia, ja hänen YouTube-videoitaan on katseltu useita miljoonia kertoja. Hän on julkaissut kaksi kirjaa noituudesta: Noitakirja. Nykynoidat ja noitien historiaa (2021, yhdessä Heikki Sauren kanssa) ja Nykynoidan käsikirja (2023).
Kuparikettu on koulutukseltaan nuoriso- ja yhteisöohjaaja. Hän työskentelee sisällöntuottajana, tapahtumatuottajana, meditaatio-ohjaajana ja unitulkitsijana. Vuonna 2021 Kuparikettu oli mukana Ylen tuottamassa Spirituaaliset-dokumenttisarjassa, jossa hän kertoi kohdanneensa vihaa ja ennakkoluuloja nykynoituutensa vuoksi.
Teokset

Noitakirja. Nykynoidat ja noitien historiaa.  (Yhdessä Heikki Sauren kanssa)  Helsinki:  Into, 2021.  ISBN 978-952-351-651-9.
Nykynoidan käsikirja.  Helsinki:  Into, 2023.  ISBN 978-952-393-165-7.
Aiheesta muualla

Kotisivut.
Laserosoitin

Laserosoittimia
Laserosoitin on pienikokoinen kannettava laser, jonka  tuottama säde näkyy pienenä, värillisenä pisteenä jota voidaan käyttää karttakepin tapaan kiinnittämään katsojien huomiota tiettyihin kohteisiin tai yksityiskohtiin.
Tehokkaimmat laserosoittimet voivat vahingoittaa silmiä säteen kohdistuessa niihin. Esimerkiksi Ruotsissa yli 5 mW:n osoittimien hallussapito yleisellä paikalla on ilman eri lupaa kielletty.  Suomessa hyväksyttävät laserosoittimet toimivat näkyvän valon aallonpituusalueella ja niiden maksimiteho on 1 mW (laserluokka 2). Poikkeuksena tästä ovat AV-laitteistot, joiden varustukseen kuuluu laserosoittimeksi tarkoitettu luokan 3R laite eli sen maksimiteho voi olla 5 mW.
Lasersytytys

Lasersytytys on vaihtoehtoinen tapa sytyttää polttoaineen ja ilman puristettu seos. Menetelmä perustuu laseriin, joka tuottaa palotilaan lyhyitä mutta tehokkaita valopulsseja sytytettävän polttoaineseoksen paineesta tai tiheydestä riippumatta. Tavallisesti sähkökipinän tuottava sytytystulppa on ollut riittävän hyvä moottoriajoneuvojen moottoreissa käytettäväksi puristussuhteen ollessa noin 10:1 ja harvoissa tapauksissa enintään 14:1. Kuitenkin joillain polttoaineilla, kuten maakaasulla, metanolilla ja biokaasulla, puristuskestävyys on huomattavasti korkeampi kuin tavallisella moottoribensiinillä, mikä houkuttelee hyödyntämään tätä mahdollisuutta korkeampaan puristussuhteeseen paremman hyötysuhteen ja tehon hyväksi. Tällöin perinteinen kipinäsytytys muodostuu pullonkaulaksi, sillä sytytystulppien elektrodit kuluvat joka tapauksessa ja korkeampaan paineeseen puristetun seoksen sytyttäminen kuluttaa vielä enemmän. Lasersytytyksessä ei tarvita sähkökipinässä kuluvia elektrodeja, vaan seoksen sytytykseen tarvittava energia tuodaan palotilaan laservalona optisesti. Näin sytytys nopeutuu ja tämä osaltaan helpottaa nakutuksen  välttämistä, mikä edelleen mahdollistaa korkeamman puristussuhteen.
Kuşadası

| Kuşadası |
| --- | --- |

 Kuşadası
 Koordinaatit: 37°51′35″N, 27°15′35″E 
Valtio:  Turkki
Maakunta:  Aydın
Piirikunta:  Kuşadası
Korkeus:  11 m
Väkiluku (2014):  77 861
 
 www.kusadasi.bel.tr 
Infobox OKVirheellinen NIMI-arvo: 
Kuşadası on kaupunki ja piirikunta Turkin länsirannikolla. Vuonna 2014 siellä oli lähes 78 000 asukasta.
Kuşadası on suosittu matkailukohde. Sinne tehdään pakettimatkoja, ja Efesokseen matkailijoita vievät risteilyalukset pysähtyvät sen satamaan. Kaupungin laidalla sijaitsee Adaland-niminen vesipuisto.
Kuşadasin vanhimmat jäänteet asutuksesta ovat ajalta 3000 vuotta eaa. Antiikin aikana paikalla sijaitsi Pygelan kaupunki. Persialaiset valtasivat sen 646 eaa., ja noin vuodesta 200 eaa. se oli osa ensin Roomaa, sittemmin Bysanttia. Kuşadasin linnoitus ja vanhakaupunki ovat ottomaanien valtakaudelta. Kreikkalaiset valtasivat kaupungin ensimmäisen maailmansodan päätteeksi, ja vuodesta 1922 se on ollut osa itsenäistä Turkkia.
Kuşadasının maantieteellinen piirre sisältää sekä vuoristoisia alueita että tasankoja. Aikaisemmin tasankoja hyödynnettiin pääasiassa maatalousalueina, kun taas kylät perustettiin vuoristoon. Kuşadasının historiallinen merkitys liittyi sen sijaintiin lähellä merkittäviä antiikin kaupunkeja, kuten Efesosta, Miletiosta, Prienestä, Didymasta, Afrodisiaksesta, Trallesista, Nysasta, Alabandasta, Alindasta, Gergasta ja Harpasasta. Tämä sijainti teki Kuşadasista menneisyydessä merkittävän paikan.
Aiheesta muualla

Kuvia tai muita tiedostoja aiheesta Kuşadası Wikimedia Commonsissa
Kyrkslätts svenska församling

| Kirkkonummen ruotsalainen seurakunta Kyrkslätts svenska församling |
| --- | --- |

 tunnus :  sijainti 
 Kirkkonummen kirkko.
Tunnustuskunta:  evankelis-luterilainen
Hiippakunta:  Porvoon hiippakunta
Rovastikunta:  Keski-Uudenmaan rovastikunta
Pääkirkko:  Kirkkonummen kirkko
Jäsenmäärä:  4 936 (2022)
– Osuus asukkaista:  61,4 %
Kirkollisvero:  1,00 %
Kirkkoherra:  Fred Wilén
Verkkosivusto
Infobox OKNimi-testi OK: 
Kirkkonummen ruotsalainen seurakunta (ruots. Kyrkslätts svenska församling) on ruotsinkielinen evankelis-luterilainen seurakunta Kirkkonummella, Uudellamaalla. Seurakunta kuuluu Keski-Uudenmaan rovastikuntaan ja Porvoon hiippakuntaan. Vuonna 2018 seurakunnalla oli 5 489 jäsentä.
Seurakunnan kirkkoherrana on toiminut Fred Wilén vuodesta 2021. Seurakunnan pääkirkko on keskiaikainen Pyhän Mikaelin kirkko, jonka se jakaa yhdessä Kirkkonummen suomenkielisen seurakunnan kanssa. Lisäksi seurakunnalla on toimintaa muun muassa Masalan kirkossa.
Kyrkslätts svenska församling ja Kirkkonummen suomenkielinen seurakunta muodostavat yhdessä Kirkkonummen seurakuntayhtymän.
Papisto

2010–2017: Lars-Henrik Höglund
2017–2021: Aino-Karin Lovén
2021→ Fred Wilén
Laserpoint

Laserpoint on suurin, sekä yksi näyttävimmistä elektronisen tanssimusiikin klubitapahtumista Suomessa. Laserpoint järjestetään kerran vuodessa ja vuoden 2007 huhtikuussa oli vuorossa historiallinen kymmenes perättäinen, vuosittainen Laserpoint -tapahtuma.
Tapahtuma on erikoistunut audiovisuaalisuuteen sen kaikissa muodoissa. 
Tapahtuman visuaalisuus on viety tapahtumatekniikan äärirajoille, hyväksikäyttäen olemassa olevaa valo- ja videotekniikkaa. Äänentoisto tapahtumaa varten mitataan tarkasti ja ympäristökeskuksen rajoitusten mukaisesti, kuitenkin huomioimalla tanssimusiikkitapahtuman perimmäiset tarkoitukset - eli viihdyttää yleisöä.
Suomen lainsäädäntö asettaa tapahtumalle tietyt rajoitukset sen nimenmukaisen sisällön tuottamiseen - eli lasershow:n. Kritiikkiä tapahtuma on saanut vuosi toisensa jälkeen, kun lasersäteet eivät ole kohdistettu yleisöön, jolloin ne olisivat näyttävimmillään - vaan määritelty turvaetäisyyksien mukaan, jotka Säteilyturvakeskuksen ohjeistuksen (ST 9.4) ovat yleisötilassa 3 metrin korkeudessa yleisötilasta. 
Tapahtumassa käytettävät laserlaitteet ovat niin tehokkaita, että pystyvät muodostamaan säteen, jolla voi esimerkiksi sytyttää tupakan.
Laserpointissa on vuosien mittaan esiintynyt laaja kirjo sekä ulkomaisia, että kotimaisia konemusiikin kärkinimiä. Yhteensä tapahtumissa on esiintynyt yli 100 dj:tä ja artistia. Kotimaisista mukana ovat useina vuosina olleet mm. DJ Proteus, Dj Orkidea ja Darude.
Vuoden 2007 tapahtuma toteutettiin yhteistyössä brittiläisen superklubin, Gatecrasherin kanssa.
Lazar Mojsov

Lazar Mojsov (mak. Лазар Мојсов; 19. joulukuuta 1920, Negotino, Makedonia - 25. elokuuta 2011, Belgrad, Serbia) oli makedonialainen toimittaja, kommunistinen poliitikko ja diplomaatti  Jugoslaviasta.
Elämä

Mojsov suoritti väitöskirjan Belgradin yliopiston lakikoulusta. Hän taisteli toisen maailmansodassa anti-fasistisessa  partisaaniliikkeessä ja nousi kommunistisen puolueen johdossa 1945 jälkeen. Hän oli Makedonian sosialistisen tasavallan oikeusministeri vuodesta 1948 vuoteen 1951. Seuraavien kahden vuosikymmenen aikana hän toimi Jugoslavian ja Makedonian parlamenttien jäsenenä ja sanomalehtitoimittajana.
Samaan aikaan hän aloitti diplomaattisen uran, ja toimi Jugoslavian suurlähettiläänä Neuvostoliitossa ja Mongoliassa vuosina 1958–1961 ja suurlähettiläänä Itävallassa vuosina 1967–1969. Vuosina 1969–1974 hän toimi Jugoslavian suurlähettiläänä Yhdistyneissä kansakunnissa, Guyanassa ja Jamaikassa.
Vuodesta 1974 vuoteen 1982 Mojsov oli Jugoslavian ulkoministeri, ja vuosina 1977–1978 hän oli Yhdistyneiden kansakuntien yleiskokouksen puheenjohtaja. Vuodesta 1980 vuoteen 1981 hän toimi Jugoslavian kommunistien liiton keskusvaliokunnan puheenjohtajana ja toukokuusta 1982 toukokuuhun 1984 ulkoministerinä. Vuosina 1984–1989 hän toimi Jugoslavian kollektiivisena presidenttinä ja oli sen puheenjohtaja vuodesta 1987 vuoteen 1988.
Mojsov luennoi ja kirjoitti myös kansainvälisistä suhteista.
25. elokuuta 2011 Mojsov kuoli 90-vuotiaana Belgradissa. Hänet haudattiin Belgradin Novo grobljen hautausmaalle.